Βάλτερ Πούχνερ

Ο Βάλτερ Πούχνερ (γερμανικά: Walter Puchner, Βιέννη, 1947 - ...) είναι Αυστριακός συγγραφέας, κριτικός και καθηγητής πανεπιστημίου στις Θεατρικές σπουδές με σημαντικό συγγραφικό έργο στη θεατρολογία της Ελλάδας, της ευρύτερης περιοχής της Μεσογείου, των Βαλκανίων αλλά και του Βυζαντίου, στη λαογραφία αλλά και σε ποικιλία άλλων θεμάτων του πολιτισμού της περιοχής με περισσότερα από 80 βιβλία και πολυάριθμες μελέτες και κριτικές.

Βιογραφικά στοιχεία
Γεννήθηκε στις 12 Μαρτίου 1947 στη Βιέννη. Σπούδασε στο Πανεπιστήμιο της Βιέννης από το οποίο απέκτησε το διδακτορικό του δίπλωμα στη Φιλοσοφία το 1972. Το 1977 ανακηρύχθηκε υφηγητής του Πανεπιστημίου της Βιέννης, και έκτοτε διαμένει στην Ελλάδα, μιας και παντρεύτηκε την παιδίατρο Αριάδνη Μαλαμίτση. Στη συνέχεια δίδαξε στη Φιλοσοφική Σχολή του Πανεπιστημίου Κρήτης, του οποίου έγινε και πρόεδρος το 1987, ενώ παράλληλα δίδασκε και στο Πανεπιστήμιο του Γκρατς. Άρχισε να διδάσκει στο Πανεπιστήμιο Αθηνών από το 1989, και πλέον είναι ομότιμος καθηγητής του.

Έχει διδάξει σε πολλά πανεπιστήμια ως επισκέπτης, σε κάποια ως Κύριος επισκέπτης ερευνητής (Senior Visiting Scholar) του παραρτήματος Ηνωμένων Πολιτειών του Ιδρύματος Ωνάση (Alexander S. Onassis Public Benefit Foundation (USA)).

Τιμητικές διακρίσεις
Ο Βάλτερ Πούχνερ έχει λάβει τιμητικές διακρίσεις και στη χώρα καταγωγής του, την Αυστρία, αλλά και στην Ελλάδα.
 Από τις 17 Μαϊου 1994 είναι αντεπιστέλλον μέλος της Αυστριακής Ακαδημίας Επιστημών (Österreichische Akademie der Wissenschaften).
 Το 1995 η Ακαδημία Αθηνών απένειμε στον Β. Πούχνερ το βραβείο του ιδρύματος Κώστα και Ελένης Ουράνη για το βιβλίο του «Ανιχνεύοντας τη θεατρική παράδοση».
 Το 2000 έλαβε το Βραβείο Παναγιώτη Φωτέα για δοκίμιο κοινωνικό-πολιτικού στοχασμού για το έργο του «Ο μίτος της Αριάδνης».
 Το 2001 έλαβε τον Αυστριακό Σταυρό Τιμής για την Επιστήμη και την Τέχνη (Österreichisches Ehrenzeichen für Wissenschaft und Kunst).
 Προς τιμήν του δημοσιεύτηκε ένα βιβλίο το 2007 με τίτλο «Στέφανος. Τιμητική προσφορά για τον Βάλτερ Πούχνερ», όπου αναφέρεται ότι είναι ο θεατρολόγος με τις περισσότερες μελέτες για τον ελλαδικό χώρο, καλύπτοντας τεράστιο θεματικό εύρος και γεωγραφικά και χρονικά (κρητικό, επτανησιακό, αιγαιοπελαγίτικο θρησκευτικό αλλά και σύγχρονο θέατρο, στις παραδουνάβιες ηγεμονίες, από τον διαφωτισμό, το 19ο αιώνα. Επιπλέον αναφέρεται στα θέματα που έχει δημοσιεύσει η λαογραφία, η συγκριτική φιλολογία και ο πολιτισμός όλης της βαλκανικής.
 Το 2008 ο Πούχνερ έλαβε το Μεγάλο Βραβείο Θεάτρου της Ένωσης Θεατρικών - Μουσικών Κριτικών για τα βιβλία του «Τα Σούτσεια. Μελέτες στην ελληνική ρομαντική δραματουργία 1830-1850» και «Συμπτώσεις και αναγκαιότητες. Δέκα θεατρολογικά μελετήματα».

Έργα
Κάποια από τα γραπτά του είναι:

, (Miscellane a Byzantin a Monacensi a 21) (διδακτορική διατριβή)
Hof-, Schul- und Nationaltheater der griechische n Aufklärung im Europäischen Südosten, Maske und Kothurn 21 (1975) ,σελ. 235-262 .
«Σύντομη αναλυτική βιβλιογραφία του Θεάτρου Σκιών στην Ελλάδα», Λαογραφία, τχ. 31 (1976 - 78) , σσ. 294-324 και 32 (1979-81), σσ. 370-378 .

M. I. Manusakas/W. Puchner, Die vergessene Braut. Bruchstücke einer unbekannten kretischen Komödie des 17. Jahrhunderts in den griechischen Märchenvarianten vom Typ AaTh 313c, Wien 1984. (Sitzungsberichte der phil.-hist. Klasse der Österreichischen Akademie der Wissenschaften, vol. 436)
Σημειολογία του θεάτρου, Αθήνα 1985

, 2 τόμ. , (4ο)

Βαλκανική Θεατρολογία, Δέκα μελετήματα για το δέατρο στην Ελλάδα και τις γειτονικές της χώρες, Αθήνα 1994

Βυζαντινά θέματα της ελληνικής λαογραφίας, Αθήνα, 1994 (Λαογραφία, παράρτημα 11)
, βραβείο του ιδρύματος Κώστα και Ελένης Ουράνη 1995

, Βραβείο Παναγιώτη Φωτέα

, vols. 1-2

, Μεγάλο Βραβείο Θεάτρου της Ένωσης Θεατρικών - Μουσικών Κριτικών 2008
, Μεγάλο Βραβείο Θεάτρου της Ένωσης Θεατρικών - Μουσικών Κριτικών, 2008

Παραπομπές

Εξωτερικοί σύνδεσμοι 
 
 

Καθηγητές Εθνικού και Καποδιστριακού πανεπιστημίου Αθηνών
Έλληνες κριτικοί του θεάτρου
Αυστριακοί κριτικοί του θεάτρου
Αυστριακοί συγγραφείς
Έλληνες συγγραφείς